2. ΠΡΟΕΔΡΙΚΟΝ ΔΙΑΤΑΓΜΑ υπ΄αριθ.514 της 10/14 Ιουν.1977 (ΦΕΚ Α΄165) Περί επεκτάσεως των διατάξεων του Νόμ. 43/75 και επί της ιδρυθησομένης Ελληνικής Βιομηχανίας Όπλων (Ε.Β.Ο.). Έχοντας υπόψει: α)Το άρθρ. 24 του Ν. Δ. 58/68 «περί Υπουργείου Εθνικής Αμύνης» ως ετροποποιήθη και συνεπληρώθη διά του Νόμ. 531/1977. β)Την υπ’ αριθ.2/4.5.1977 γνωμοδότησιν της επιτροπής Πολεμικής Βιομηχανίας (ΕΠ.ΠΟ.ΒΙ). γ)Την από 30.4.1977 κοινήν απόφασιν «περί αναθέσεως αρμοδιοτήτων Υπουργού Εθνικής Αμύνης εις τους Υφυπουργούς Εθνικής Αμύνης». δ)Την υπ’ αριθ.551/1977 γνωμοδότησιν του Συμβουλίου της Επικρατείας, προτάσει των Ημετέρων Υπουργών Συντονισμού, Εθνικής Αμύνης και Οικονομικών αποφασίζομεν: Άρθρ.1.-1. Αι διατάξεις του Νόμ. 43/75 «περί Ιδρύσεως Εθνικής Βιομηχανίας Αεροπορικού Υλικού» έχουν εφαρμογήν και επί της δια συμβάσεως μεταξύ αφ΄ενός του Ελληνικού Δημοσίου εκπροσωπουμένου παρά των Υπουργών Συντονισμού, Οικονομικών και του Υπουργού Εθνικής Αμύνης και αφ’ ετέρου της Ελληνικής Τραπέζης Βιομηχανικής Αναπτύξεως (ΕΤΒΑ) συσταθησομένης Ανωνύμου Εταιρείας υπό την επωνυμίαν «‘Ελληνική Βιομηχανία Όπλων» (Ε.Β.Ο.) σκοπός της οποίας είναι η ίδρυσις και λειτουργία  εν Ελλάδι εκσυγχρονισμένης βιομηχανίας όπλων προς κάλυψιν των αναγκών των Ενόπλων Δυνάμεων και των Σωμάτων Ασφαλείας εις τον τομέα της επισκευής και κατασκευής όπλων, με τας εξαιρέσεις των επομένων άρθρων του παρόντος Προεδρικού Δ/τος. (Αντί για τη σελ. 74,401(β)  Σελ. 74,401(γ) Τεύχος 1392 Σελ. 101 Πολεμική Βιομηχανία 36.Α.ι.1-2 2.Όπου εν τω ως άνω Νόμω αναφέρεται ο όρος ΕΒΑΥ διά την εφαρμογήν του παρόντος Προεδρικού Δ/τος νοείται η ιδρυθησομένη Ε.Β.Ο. όπου δε μνημονεύεται η Ελληνική Πολεμική Αεροπορία νοείται ο Στρατός Ξηράς. Άρθρ.2.-Ο υπό του άρθρ. 8 παρ. 1 του αυτού νόμου προβλεπόμενος κρατικός έλεγχος θα ασκείται εις την ιδρυθησομένην Ελληνικήν Βιομηχανίαν Όπλων (Ε.Β.Ο.) υπό της Υπηρεσίας Πολεμικής Βιομηχανίας (ΥΠ.ΠΟ.ΒΙ.). Άρθρ.3.-Αι διατάξεις του άρθρ. 2 παρ. 2, του άρθρ. 7 παρ. 6 του Νόμ. 43/75 δεν έχουν εφαρμογήν επί της ιδρυθησομένης εταιρείας υπό την επωνυμίαν «Ελληνική Βιομηχανία Όπλων (Ε.Β.Ο.).». Άρθρ.4.-Η ισχύς του παρόντος Προεδρικού Δ/τος άρχεται από της δημοσιεύσεως αυτού εις την Εφημερίδα της Κυβερνήσεως. 